
ประกาศองค์การบริหารส่วนตำบลป่าพะยอม
เรื่อง  การตรวจรับงานจ้าง 
โครงการจ้างเหมาขุดลอกเหมืองลาน 
ณ หมู่ที่ ๔ ตำบลป่าพะยอม  อำเภอป่าพะยอม  จังหวัดพัทลุง

*******************************************

      

ตามที่ องค์การบริหารส่วนตำบลป่าพะยอม  ได้ทำสัญญาจ้างกับห้างหุ้นส่วนจำกัด                      จี.พี. โยธากิจ (2000)  ตามโครงการจ้างเหมาขุดลอกเหมืองลาน หมู่ที่ ๔ ตำบลป่าพะยอม โดยใช้เครื่องจักรกลถากถางและล้มต้นไม้ และขุดลอกคลองเหมืองลาน สภาพเดิม ขนาดกว้างเฉลี่ย ๔.๐๐ เมตร        ลึกเฉลี่ย ๑.๑๖ เมตร ยาว ๒,๙๖๐ เมตร ทำการขุดลอกใหม่ให้ได้ขนาดกว้างเฉลี่ย ๕.๐๐ เมตร ลึกเฉลี่ย ๒.๕๐ เมตร ยาว ๒,๙๖๐ เมตร ปริมาตรดินขุด ไม่น้อยกว่า ๑๘,๒๙๐ ลูกบาศก์เมตร รายละเอียดตามแบบแปลนที่องค์การบริหารส่วนตำบลป่าพะยอมกำหนด พร้อมป้ายประชาสัมพันธ์โครงการ  จำนวน ๑ ป้าย  งบประมาณ ๕๐๐,๐๐๐.-บาท (-ห้าแสนบาทถ้วน-) ตามสัญญาจ้างเลขที่  ๕/๒๕๕๕ ลงวันที่ ๒๓ พฤษภาคม ๒๕๕๕ และสิ้นสุดสัญญาจ้างวันที่ ๓๐ กรกฎาคม ๒๕๕๕  นั้น


บัดนี้  ผู้รับจ้างได้ส่งมอบงานจ้าง  ตามหนังสือส่งมอบงานจ้าง ลงวันที่ ๑๘ เดือนกรกฎาคม พ.ศ.๒๕๕๕ เพื่อให้คณะกรรมการตรวจงานจ้างได้ตรวจรับงานจ้างต่อไป ทั้งนี้ ประธานคณะกรรมการ     ตรวจงานจ้างได้นัดตรวจรับงานจ้าง ในวันที่ ๒๔ เดือนกรกฎาคม พ.ศ.๒๕๕๕ เวลา ๑๔.๐๐ น.                        ณ คลองเหมืองลาน หมู่ที่ ๔ ตำบลป่าพะยอม


จึงประกาศให้ประชาชนหรือผู้สนใจได้ทราบถึงวัน เวลา และสถานที่การตรวจงานจ้าง              ตามโครงการ ต่อไป   



ประกาศ  ณ  วันที่ ๒๓ เดือนกรกฎาคม  พ.ศ.๒๕๕๕ 






      ลงชื่อ






    (นายมีศักดิ์  ดวงขวัญ)






  นายกองค์การบริหารส่วนตำบลป่าพะยอม  
